Cuenca del Guadarrama

A Cuenca del Guadarrama é unha das comarcas da Comunidade de Madrid segundo a Guía de Turismo Rural e Activo, editada pola Dirección Xeral de Turismo (Consellería de Cultura e Turismo) da Comunidade de Madrid. Está bañada polas augas do río Guadarrama e o seu concello máis poboado é Collado Villalba.

Xeografía
A comarca atópase no centro-oeste da Comunidad de Madrid, alongándose de norte a sur seguindo o trazado do río Guadarrama e pasando por diferentes altitudes que evidencian unha variedade de paisaxes. O Parque rexional do Curso medio do río Guadarrama e a súa contorna protexe gran parte do sur da comarca.

O clima da comarca varía de norte a sur, do clima de montaña ao mediterráneo continental. As precipitacións son abundantes e as temperaturas adoitan ser baixas no inverno e moderadas no verán.

Patrimonio
A comarca Conca do Guadarrama posúe un importante patrimonio, principalmente nos municipios da serra. San Lorenzo de El Escorial alberga un complexo urbano de importancia arquitectónica que abarca desde o famoso Mosteiro do Escorial, construído para albergar o Panteón Real e onde se atopan enterrados monarcas españois das casas dos Austria e Borbón, ata calquera edificio do seu centro histórico, pasando polo Real Coliseo de Carlos III ou A Casiña do Infante. 

No Escorial, localidade hermanada co seu veciño San Lorenzo, tamén se pode gozar de atractivos patrimoniais como a Igrexa de San Bernabé ou a Casiña do Príncipe. O Primeiro domingo de setembro ten lugar a festa da Romaría da virxe da Ferrería no Escorial, declarada de Interese Turístico Rexional. Nos arredores deste municipio destaca polo seu interese forestal o Monte Abantos, o miradoiro da Cadeira de Felipe II ou o Valle de Cuelgamuros, santuario e memorial da Guerra civil española.

Guadarrama, o municipio que dá nome á Serra é un lugar infestado de recursos naturais coñecido desde outrora. Por aquí pasaba a calzada romana que ía ata a Fuenfría.

Cercedilla, no corazón do Parque Nacional da Serra de Guadarrama, é un pobo serrano rodeado dunha variada vexetación e de piscinas naturais. Entre o seu patrimonio destacan as pontes romanas, a súa calzada, a súa igrexa románica ou a súa antiga estación ferroviaria.

Turismo
O porto da Fuenfría é un cruzamento de camiños moi coñecido para os amantes do sendeirismo. Un deles é o Camiño Schmidt que conduce ata Navacerrada nun paseo rodeado de piñeiros silvestres centenarios e un amplo val.

Gran parte da economía da serra baséase nas estaciones de Navacerrada e Valdesquí para a práctica do esquí e snowboard no inverno. No Porto de Cotos, tamén se pode practicar outros deportes invernais como o esquí de fondo.

 Concellos 
A comarca está formada polos seguintes concellos, coa superficie en quilómetros cadrados, e a súa poboación en 2023:

ConcelloSuperficiePoboaciónTotal comarca764,28300.084Alpedrete12,6415.312Becerril de la Sierra30,356.277Brunete48,9411.014Cercedilla35,787.648Collado Mediano22,577.490Collado Villalba26,5265.657Colmenarejo31,79.534El Boalo39,598.424El Escorial68,7516.873Galapagar64,9935.273Guadarrama56,9817.063Los Molinos19,564.786Moralzarzal42,5614.124Navacerrada27,293.282Quijorna25,713.863San Lorenzo de El Escorial56,418.489Valdemorillo93,6813.651Villanueva de la Cañada34,9223.593Villanueva del Pardillo25,3517.731

 Véxase tamén 
 Comunidade de Madrid
 Comarcas da Comunidade de Madrid
 Concellos da Comunidade de Madrid

 Referencias 

 Ligazóns externas 
 Dossier de Turismo Activo, editada pola Dirección Xeral de Turismo (Consellería de Cultura e Turismo da Comunidade de Madrid), depósito legal M-35.626 - 2006, edición outubro de 2007.
 Parque Nacional Sierra del Guadarrama

Categoría:Comarcas da Comunidade de Madrid